Държавен вестник, бр. 55, 2025 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  55
§ 9. Създава се нов чл. 314а:
„Информационна среща за медиация
Чл. 314а. Съдът задължава страните да 
участват лично в информационна среща за 
медиация при условията и по реда на чл. 140, 
ал. 3.“
§ 10. В чл. 321 се правят следните изменения 
и допълнения:
1. Алинея 1 се изменя така:
„(1) При разглеждане на дело по иск за развод 
се прилагат съответно чл. 127, ал. 5, чл. 131, 
ал. 4, чл. 140, ал. 3, чл. 140а и 140б, доколкото 
в тази глава не е предвидено друго.“
2. Създават се нови ал. 3 и 4:
„(3) След разрешаването на предварителни­
те въпроси и тези по редовността на исковата 
молба, когато страните не са участвали в ин­
формационна среща за процедура по медиация 
или тя не е довела до започване на процедура 
по медиация, съдът отново напътва страните 
към медиация или друг способ за доброволно 
уреждане на спора.
(4) Когато страните постигнат съгласие за 
започване на медиация или друг способ за до­
броволно уреждане на спора, делото се спира.“
§ 11. В чл. 329, ал. 1, изречение второ накрая 
думите „а разноските по чл. 78а, ал. 1 се за­
плащат от бюджета на съда“ се заличават и се 
създава изречение трето: „Член 78а се прилага 
независимо от разрешаването на въпроса за 
вината или недобросъвестността.“
§ 12. Член 355 се изменя така:
„Разноски по производството
Чл. 355. Страните заплащат разноските 
съобразно стойността на дяловете им. По при­
съединените искове в делбеното производство 
разноските се определят по чл. 78 и 78а.“
§ 13. В чл. 410 ал. 5 се изменя така:
„(5) Търговците, държавата и държавните 
учреждения, общините, нотариусите и част­
ните съдебни изпълнители, както и лицата, 
представлявани от адвокат, подават заявления 
за издаване на заповед за изпълнение само по 
електронен път чрез електронния формуляр, 
достъпен в Единния портал за електронно 
правосъдие.“
§ 14. В чл. 446 се правят следните изменения:
1. Създава се нова ал. 3:
„(3) Дробните части по ал. 1, т. 1 и 2 се 
изчисляват върху пълния размер на дохода на 
осъденото лице след приспадане на сумите по 
ал. 2, като във всички случаи за лицето трябва 
да остане сума не по-малка от минималната 
работна заплата.“
2. Досегашните ал. 3 и 4 стават съответно 
ал. 4 и 5.
Преходни и заключителни разпоредби
§ 15. В Закона за медиацията (обн., ДВ, 
бр. 110 от 2004 г.; изм., бр. 86 от 2006 г., бр. 9 и 
27 от 2011 г., бр. 77 от 2018 г., бр. 17 от 2019 г., 
бр. 11 от 2023 г.; Решение № 11 на Конститу­
ционния съд от 2024 г. – бр. 57 от 2024 г.) се 
правят следните изменения и допълнения:
1. В чл. 7, ал. 1 накрая се поставя запетая 
и се добавя „включително по време на инфор­
мационната среща за процедура по медиация“.
2. В чл. 11:
а) в ал. 2 накрая думите „а когато липсва 
изрично съгласие – денят на първата среща на 
всички участници с медиатора“ се заличават;
б) алинея 4 се отменя;
в) в ал. 5 се създава изречение второ: „Това 
съгласие не представлява пречка за предявяване 
на иск пред съда от страна по договора, като 
при провеждане на процедура по медиация 
съответно се прилагат правилата на чл. 140б, 
ал. 1 от Гражданския процесуален кодекс от­
носно развитието на съдебното производство.“;
г) създава се ал. 6:
„(6) По спорове с участието на потребител 
и по трудови спорове съгласие на страните за 
разрешаване на спора чрез медиация поражда 
действие само когато е дадено след възниква­
нето на спора.“
3. В чл. 13:
а) заглавието се изменя така: „Информа­
ционна среща и процедура по медиация“;
б) алинеи 1 – 3 се изменят така:
„(1) Преди започване на процедурата по 
медиация се провежда информационна среща, 
на която медиаторът информира страните 
по спора за същността и принципите на ме­
диацията, за реда, по който тя се провежда, 
за ролята на медиатора и за последиците от 
нея. Медиаторът изисква от страните писмено 
съгласие за участие в процедура по медиация.
(2) При дадено съгласие по ал. 1 медиато­
рът е длъжен да посочи на страните всички 
обстоятелства, които могат да породят у тях 
основателни съмнения относно неговата без­
пристрастност и неутралност, включително 
когато медиаторът е лице:
1. което е съпруг или роднина по права 
линия без ограничение, по съребрена линия 
до четвърта степен или по сватовство до тре­
та степен на някоя от страните или на неин 
представител;
2. което живее във фактическо съпружеско 
съжителство със страна по спора – предмет 
на медиацията;
3. което е било представител или пълно­
мощник на страна по спора – предмет на 
медиацията;
4. за което съществуват други обстоятел­
ства, които пораждат основателно съмнение 
в неговата безпристрастност.
(3) Медиаторът подписва декларация за 
безпристрастност за всяка от страните, в 
която посочва и обстоятелствата по ал. 2, и я 
предоставя на страните по спора.“
4. В чл. 14 ал. 2 се отменя.
5. В чл. 18:
а) заглавието се изменя така: „Сила на 
споразумението“;
б) създава се нова ал. 3:
„(3) Когато страните са постигнали спо­
разумение във връзка с предмета на няколко 
висящи дела, то се одобрява от съда, който 
разглежда първото образувано дело. Страните 
представят одобрената съдебна спогодба по 
останалите висящи дела, които се прекратяват